Ajourføring af modellerne til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 20, stk. 2, i Europa-Parlamentets og Rådets forordning (EU) 2016/399 om indførelse af en EU-kodeks for personers grænsepassage (Schengengrænsekodeks) (1)

(2022/C 274/03)

Offentliggørelsen af modellerne til de kort, der udstedes af medlemsstaternes udenrigsministerier til akkrediterede medlemmer af diplomatiske og konsulære repræsentationer og deres familiemedlemmer, jf. artikel 20, stk. 2, i Europa-Parlamentets og Rådets forordning (EU) 2016/399 af 9. marts 2016 om en EU-kodeks for personers grænsepassage (Schengengrænsekodeks) (2), er baseret på de oplysninger, medlemsstaterne indberetter til Kommissionen i overensstemmelse med artikel 39 i Schengengrænsekodeksen.

Ud over de oplysninger, der offentliggøres i Den Europæiske Unions Tidende, findes der på webstedet for Generaldirektoratet for Migration og Indre Anliggender oplysninger, der ajourføres hver måned.

MODELLER TIL KORT UDSTEDT AF MEDLEMSSTATERNES UDENRIGSMINISTERIER

ITALIEN

Erstatter den liste, der er offentliggjort i EUT C 153 af 6.7.2007, s. 15.

Carta d’identità M.A.E.

(Identitetskort udstedt af Udenrigsministeriet)

— Mod. 1 (blu) Corpo diplomatico accreditato e consorti titolari di passaporto diplomatico (Model 1 (blå) Akkrediterede medlemmer af det diplomatiske korps og deres ægtefælle, der er indehavere af et diplomatpas)

— Mod. 2 (verde) Corpo consolare titolare di passaporto diplomatico e consorti titolari di passaporto diplomatico. (Model 2 (grøn) Medlemmer af det konsulære korps, der er indehavere af et diplomatpas, og deres ægtefælle, der er indehaver af et diplomatpas.)

— Mod. 3 (orange) Funzionari II^ FAO titolari di passaporto diplomatico, di servizio o ordinario (Model 3 (orange) Ansatte ved FAO i kategori II, der er indehavere af et diplomatpas, et tjenestepas eller et almindeligt pas)

— Mod. 4 (orange) Impiegati tecnico-amministrativi presso Rappresentanze diplomatiche titolari di passaporto di servizio e consorti titolari di passaporto di servizio. (Model 4 (orange) Teknisk og administrativt personale ved diplomatiske repræsentationer, der er indehavere af et tjenestepas, og deres ægtefælle, der er indehaver af et tjenestepas.)

— Mod. 5 (orange) Impiegati consolari titolari di passaporto di servizio e consorti titolari di passaporto di servizio. (Model 5 (orange) Konsulært personale, der er indehavere af et tjenestepas, og deres ægtefælle, der er indehaver af et tjenestepas.)

— Mod. 7 (grigio) Personale di servizio presso Rappresentanze diplomatiche titolare di passaporto di servizio e consorti titolari di passaporto di servizio. (Model 7 (grå) Tjenestepersonale ved de diplomatiske repræsentationer, der er indehavere af et tjenestepas, og deres ægtefælle, der er indehaver af et tjenestepas.)

— Mod. 8 (grigio) Personale di servizio presso Rappresentanze Consolari titolare di passaporto di servizio e consorti titolari di passaporto di servizio. (Model 8 (grå) Tjenestepersonale ved de konsulære repræsentationer, der er indehavere af et tjenestepas, og deres ægtefælle, der er indehaver af et tjenestepas.)

— Mod. 11 (beige) Funzionari delle Organizzazioni internazionali, Consoli Onorari, impiegati locali, personale di servizio assunto all’estero e venuto al seguito, familiari Corpo Diplomatico e Organizzazioni Internazionali titolari di passaporto ordinario (Model 11 (beige) Ansatte i internationale organisationer, honorære konsuler, lokalt ansatte, tjenestepersonale, der er blevet ansat i udlandet og er fulgt med arbejdsgiveren, familiemedlemmer til ansatte i det diplomatiske korps og internationale organisationer, der er indehavere af et almindeligt pas.)

NB: Model 6 (orange) og 9 (grøn) til henholdsvis personale i internationale organisationer, der ikke nyder nogen form for immunitet, og udenlandske honorære konsuler udstedes ikke længere og er erstattet af model 11. Disse dokumenter er imidlertid gyldige indtil den anførte udløbsdato.

På bagsiden af identifikationskortet anføres det, at kortet fritager indehaveren for kravet om at være i besiddelse af en opholdstilladelse og sammen med et gyldigt rejsedokument giver det indehaveren ret til at indrejse i en hvilken som helst Schengenstat.

Fortegnelse over tidligere publikationer

(1) Se listen over oplysninger, der tidligere er offentliggjort, nederst i denne ajourføring.

(2) EUT L 77 af 23.3.2016, s. 1.